15/11/2010 | Administración LocalMunicipal
Oroso
Bases que rexen a convocatoria dun auxiliar notificador como funcionario interino

Por Resolución da Alcaldía do 09/11/2010, aprobaronse as seguintes bases que rexen na convocatoria de selección dun auxiliar notificador como funcionario interino así como creación de bolsa de emprego para cubrir prazas de xeito temporal da escala de Administración xeral, subescala auxiliar, no Concello de Oroso (artigo 21.1. g) da Lei 7/1985, de 2 de abril, reguladora das bases do réxime local; e artigo 41.14. c) do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais): “RESOLUCIÓN DA ALCALDÍA. LOGO DE VER a Providencia da Alcaldía do 28/10/2010, polo que se acorda incoar o preceptivo expediente de selección como funcionario interino con carácter temporal para cubrir unha praza de auxiliar notificador por substitución transitoria da titular do posto (artigo 10 b) da Lei 7/2007, do 13 de maio, do estatuto básico do empregado público) e a creación dunha bolsa de emprego para cubrir prazas de xeito temporal na escala de administración xeral, subescala auxiliar, no Concello de Oroso LOGO DE VER os correspondentes informes da Intervención municipal de da Secretaría do Concello, do 09/11/2010. TENDO EN CONTA as facultades que me confire o artigo 21.1. g) da Lei 7/1985, de 2 de abril, reguladora das bases do réxime local; e o artigo 41.14. c) do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades Locais, con esta data RESOLVO: PRIMEIRO. APROBAR as bases que rexen na convocatoria de selección dun auxiliar notificador como funcionario interino así como creación de bolsa de emprego para cubrir prazas de xeito temporal da escala de administración xeral, subescala auxiliar, no Concello de Oroso (artigo 91 da Lei 7/1985, do 2 de abril, reguladora das bases do réxime local e artigo 10 da Lei 7/2007, do 12 de abril, do Estatuto Básico do Empregado Público). BASES QUE REXEN NA CONVOCATORIA DE SELECCIÓN DUN AUXILIAR NOTIFICADOR COMO FUNCIONARIO INTERINO ASÍ COMO CREACIÓN DE BOLSA DE EMPREGO PARA CUBRIR PRAZAS DE XEITO TEMPORAL DA ESCALA DE ADMINISTRACIÓN XERAL, SUBESCALA AUXILIAR, NO CONCELLO DE OROSO BASE PRIMEIRA. OBXECTO DA CONVOCATORIA O obxecto da presente convocatoria é a selección dun auxiliar notificador, para o seu nomeamento como funcionario interino ao abeiro do artigo 8.1 da Lei da función de pública de Galicia e 10.1 b) da Lei 7/2007 do estatuto básico do empregado público. O posto a cubrir é o seguinte: - Escala Administración Xeral, subescala auxiliar, grupo C2, denominación “Auxiliar notificador, clave 01.02.02”. - Vacantes: 1. Igualmente é obxecto da presente convocatoria a creación dunha bolsa de emprego para proceder a provisión temporal de prazas mediante o nomeamento de funcionarios interinos da Escala de Administración Xeral, subescala auxiliar, polos motivos sinalados no artigo 10.1 b) da lei 7/2007 do estatuto básico do empregado público, é dicir, para a substitución temporal dos titulares ou eventualmente dos seus substitutos, en tanto en canto non se reincorporen a súa praza. O persoal nomeado estará suxeito durante a súa relación á normativa sobre incompatibilidades prevista na función pública (Lei 53/1984, de 25 de decembro). BASE SEGUNDA. RETRIBUCIÓNS O importe das retribucións dos traballadores será a establecida na Relación de Postos de Traballo para o posto definido na Base seguinte e no anexo de persoal orzamentario para o posto de auxiliar administrativo. BASE TERCEIRA. DURACIÓN DO NOMEAMENTO E FUNCIÓNS DO TRABALLADOR O aspirante seleccionado no presente proceso selectivo será nomeado funcionario interino con efectos dende a data de baixa por maternidade da titular da praza, dándose de alta na seguridade social dende ese momento, tendo unha duración a relación de servicio co concello ata que se produza o reingreso da titular da praza ás súas funcións. As funcións dos aspirantes seleccionados serán as definidas pola Relación de Postos de Traballo do concello de Oroso para o posto a cubrir. BASE CUARTA. PUBLICIDADE As bases do presente proceso selectivo publicaranse integramente no Taboleiro de Anuncios do Concello, na páxina web do concello de Oroso así coma no Boletín Oficial da Provincia da Coruña e igualmente facilitarase copia das mesmas na Oficina do Rexistro Xeral do Concello. Publicarase un anuncio da convocatoria do proceso selectivo no Boletín Oficial da Provincia da Coruña e no Taboleiro de Anuncios do Concello. Os resultados das probas, as citacións e emprazamentos aos aspirantes, así coma calquera actuación do Tribunal cualificador levaranse a cabo unicamente a través do Taboleiro de anuncios do concello, medio exclusivo de notificación aos interesados. BASE QUINTA. REQUISITOS PARA A SELECCIÓN DOS ASPIRANTES 1 Ser español e ter cumpridos os dezaseis anos, con idade non superior á xubilación, sen prexuízo do disposto na legalidade vixente para o acceso dos nacionais dos Estados membros da U. E., así como os estranxeiros residentes en España que reúnan os requisitos esixidos na Lei Orgánica 8/2000 2 Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario. No caso de ser nacional doutro Estado, non atoparse inhabilitado nin en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, ao acceso ao emprego público 3 Non padecer enfermidade nin defecto físico ou psíquico que impida o desempeño das correspondentes funcións 4 Ser titular do permiso de conducir da clase B na data na que remate o prazo de presentación de instancias, comprometéndose mediante declaración a mantelo vixente namentres permaneza en servizo activo 5 Estar en posesión do título de graduado escolar, ESO ou equivalente ou titulación superior. Os requisitos para concorrer están referidos ao último día de presentación de instancias; os interesados que asinen a instancia de participación deberán reunir os requisitos desta convocatoria, do contrario quedarán automaticamente eliminados, unha vez comprobada a documentación na fase de acreditación desta. BASE SEXTA. DOCUMENTACIÓN A PRESENTAR Os interesados deberán presentar no prazo de dez días hábiles contados dende a publicación do anuncio de convocatoria no Boletín Oficial da Provincia, a seguinte documentación: 1 Solicitude de participación anexa ás Bases.2 Xustificante de pagamento da taxa por dereitos de exame, que de conformidade coa ordenanza fiscal reguladora queda establecida en 20 euros. O pagamento farase nas contas bancarias do Concello no modelo de autoliquidación dispoñible na páxina web do Concello e nas oficinas municipais.3 Acreditación dos méritos alegados. No seu caso, e para conseguir a exención da realización da proba de coñecemento da lingua galega: 1 Certificado de acreditamento do coñecemento da lingua galega CELGA nivel 4 ou validación ao mesmo nivel, segundo o disposto na Orde do 16 de xullo de 2007 da Consellería de Presidencia da Xunta de Galicia. A presentación da documentación poderá facerse en calquera dos lugares establecidos no artigo 38.4 da Lei 30/92. Porén, e dada a urxencia da selección, os aspirantes que presentasen a documentación noutros lugares que non fose o rexistro do Concello deberán remitir un fax ao número 981 691 786 dando aviso da presentación de instancia. Se non o fixesen así non se terán en conta as solicitudes que cheguen ao Concello con posterioridade ao prazo previsto nestas bases para a aprobación provisional da lista de admitidos e excluídos. En todo caso non se terán en conta as solicitudes que cheguen ao Concello máis alá dos sete días naturais dende o prazo de remate de presentación de solicitudes. BASE SÉTIMA. ADMISIÓN DE ASPIRANTES Logo de rematar o prazo de presentación de solicitudes aprobarase por Resolución de Alcaldía nun prazo non superior a catro días hábiles unha relación provisional de aspirantes na que se especifique o cumprimento dos requisitos expostos na base quinta. Os aspirantes terán un prazo non superior a tres días hábiles dende a publicación no taboleiro de anuncios da devandita relación para a emenda das deficiencias que pola súa natureza considérense subsanables, non podendo ser obxecto de subsanación a realización de trámites ou actuacións que supoñan unha ampliación implícita dos prazos establecidos nestas bases. Nun prazo non superior a tres (3) días hábiles dende a terminación do prazo anterior publicarase a relación definitiva de admitidos e excluídos nas probas selectivas, que será publicada no taboleiro de anuncios do concello. Porén, no caso de non necesidade de emenda a publicación da relación de aspirantes provisional será automaticamente elevada a definitiva. Na resolución definitiva de admitidos e excluídos emprazarase aos aspirantes admitidos para as probas de oposición sinaladas na base novena. BASE OITAVA. TRIBUNAL CUALIFICADOR A selección dos aspirantes levarase a cabo por un tribunal cualificador que estará integrado polos seguintes membros: Presidente: - Titular: Dalmiro Núñez Méndez (funcionario da administración local con habilitación de carácter estatal do Concello de Oroso); suplente: Raquel Bahíllo Valera, (funcionaria da administración local con habilitación de carácter estatal do Concello de Noia). Secretaria: - Titular: Ana María Carnota Jarazo, –que actuará con voz pero sen voto– (funcionaria da administración xeral, subescala administrativa, do Negociado de Rexistro, Información e atención cidadá adscrita ao Departamento de Secretaria do Concello de Oroso); suplente: María Dolores Cores Liste (funcionaria da escala de administración xeral, subescala administrativa, do Negociado de Contabilidade do Concello de Oroso) Vocales: - 1.º vogal: Uxía Lemus de la Iglesia (funcionaria da administración xeral, subescala administrativa, da Oficina Municipal de Urbanismo do Concello de Oroso); suplente: Yolanda García Fachal (funcionaria de administración especial, subescala técnica, da Oficina Municipal de Urbanismo do Concello de Oroso). - 2.º vogal: Javier Santos González (funcionario da escala de administración xeral, subescala administrativa, do Negociado de Arquivos do Concello de Oroso); suplente: Astou Leon Galeiras (funcionario da administración local con habilitación de carácter estatal). - 3.º vogal: Félix Manuel Carrasco del Pozo (funcionario da administración local con habilitación de carácter estatal do Concello de Oroso); suplente: Mar Lirola Delgado (funcionaria da escala de administración xeral, subescala de xestión económica financeira, do Concello de Santiago de Compostela) Para a válida constitución do tribunal deberán asistir o presidente e secretario e dous dos vocais. O tribunal queda facultado para resolver cantas dúbidas e demais circunstancias e incidencias se presenten durante o proceso selectivo así como tomar os acordos que procedan en orde á cobertura de prazas convocadas, podendo dispoñer a incorporación dos asesores especialistas que estime necesarios, con voz pero sen voto. BASE NOVENA. SISTEMA DE SELECCIÓN Será o de concurso -oposición.9.1.- FASE DE OPOSICIÓN (máximo 10 puntos): A oposición constará de dous exercicios, eliminatorios cada un deles, de modo que non poderán pasar ao seguinte exercicio os aspirantes que non alcanzaran a cualificación mínima establecida para cada un deles. Os exercicios practicaranse en chamamento único, sendo suspendido quen non compareza, calquera que sexa a causa, salvo previsión normativa específica de rango superior. PRIMEIRA PROBA Obrigatoria e eliminatoria. Consistirá en contestar, no prazo máximo de media hora, un cuestionario tipo test de 40 preguntas, con cinco de reserva adicionais, con catro respostas alternativas e unha soa correcta, sobre o contido do programa especificado no anexo II das bases. A puntuación determinarase atendendo a seguinte fórmula (de 0 a 10 puntos): N= (A-F/3)/4. (Redondeada a dous decimais como máximo). Sendo N= nota final da proba; A= preguntas acertadas; F= preguntas falladas. Corresponderá ao tribunal sinalar a puntuación mínima precisa para superar a proba. SEGUNDA PROBA De carácter obrigatorio e eliminatorio, de coñecemento da lingua galega, só para aqueles aspirantes que non acreditasen documentalmente de acordo co disposto na Base sexta. Consistirá na tradución directa e/ou inversa dun ou varios textos, en castelán e galego, facilitados polo tribunal, nun tempo máximo de 30 minutos. Este exercicio será cualificado como apto/non apto. Serán eliminados/as aqueles/as aspirantes que non obteñan a cualificación de apto. Corresponderalle ao tribunal determinar o nivel de coñecementos esixido para acadar a consideración de apto.9.2.- FASE DE CONCURSO (máximo 4 puntos): Valoraranse os méritos determinados que veñan alegados e plenamente xustificados polos aspirantes que superasen a fase de oposición. No suposto de non constancia documental de méritos ou que esta sexa incompleta, imposibilitando ao Tribunal a súa comprobación exacta ou determinación, non se terán en conta. As certificacións de realización de cursos só se valorarán se constan acreditados o número de horas de duración destes. No caso contrario obterase a puntuación mínima prevista no baremo de puntuacións por horas establecido. Os cursos sobre a mesma materia ou tema só se valorarán unha vez, por aquel que acredite maior número de horas. A prestación de servizoss deberase acreditar mediante a presentación de todos os seguintes documentos: 1 Certificado emitido polo órgano competente dos servizos prestados no que se acredite claramente o posto de traballo desempeñado (denominación, grupo e/ou escala e subescala), a xornada laboral (completa ou tempo parcial) así como o número de meses e días de traballo prestados 2 Informe de vida laboral emitido pola Tesourería Xeral da Seguridade Social A superación de probas selectivas de oposición deberá acreditarse mediante a presentación de certificado oficial do órgano competente da administración pública de superar a proba correspondente do proceso de oposición, o cal deberá expresar claramente o tipo e a data de realización da proba, a denominación da praza convocada, xunto co grupo, escala e no seu caso a subescala correspondente. Aos efectos destas bases, entenderase como: 1 “Administracións Públicas”, as entidades relacionadas no artigo 3.2 da Lei 30/2007 de contratos do sector público.2 “Administración local”, as entidades relacionadas no artigo 3 da Lei 7/85 reguladora das bases do réxime local, así coma exclusivamente os seus organismos autónomos. Toda a documentación achegada deberá ser orixinal ou copias debidamente compulsadas. Puntuarase conforme ao seguinte baremo: A Titulación académica ( máximo 1 punto) - Título de Enxeñeiro Técnico, Diplomado Universitario, Arquitecto Técnico: 0,5 puntos. - Título de licenciatura universitaria: 1 punto. A puntuación outorgada por titulación superior exclúe ás outorgadas por titulacións inferiores. B Experiencia profesional (máximo 1 punto) A puntuación outorgarase por meses efectivos de traballo a xornada completa. As contratacións a tempo parcial ratearanse segundo corresponda. O resto de días que non cheguen a 30, computaranse como un mes se son máis de 15 días. As puntuacións serán as seguintes: - Por servizos prestados na Administración Local en postos de traballo de auxiliar administrativo ou administrativo: 0,05 puntos/mes. - Por servizos prestados noutras Administracións Públicas en postos de auxiliar administrativo ou administrativo: 0,025 puntos/mes. C Formación complementaria ( máximo 1,5 puntos) 1 Asistencia a xornadas e cursos de dereito público organizados por administracións públicas ou homologadas polas mesmas, directamente relacionados coas materias que figuran no temario anexo da convocatoria: - Ata 15 horas de duración: 0,05 puntos por curso. - De 15 a 50 horas de duración: 0,15 puntos por curso. - De 50 a 100 horas de duración: 0,30 puntos por curso. - Máis de 100 horas de duración: 0,75 puntos por curso.2 Superación de exames de oposición de probas selectivas teóricas e prácticas (non considerándose en ningún caso as entrevistas curriculares) para o acceso á función pública convocadas por administracións públicas celebradas nos últimos tres anos: - Por cada proba superada respecto a postos de traballo de funcionario na escala de administración xeral, subescalas técnica, administrativa e auxiliar: 0,5 puntos. D Cursos relacionados coa Ofimática (Excel, Word, Access, sistema operativo ou equivalentes) (máximo 0,5 puntos): - Por cada curso de duración inferior a 15 horas: 0,05 puntos. - Por cada curso de duración igual ou superior a 15 horas ata 50 horas: 0,15 puntos. - Por cada curso de duración superior a 50 horas: 0,30 puntos. BASE DÉCIMA.- PROPOSTA DE NOMEAMENTO A orde de clasificación definitiva de todo os aspirantes virá determinada pola suma das puntuacións obtidas na fase de concurso e oposición; no caso de empate, este resolverase pola maior puntuación obtida na fase de oposición, e se persistise o empate, por sorteo. A orde de clasificación definitiva determinará a proposta de nomeamento do Tribunal. En ningún caso o Tribunal cualificador poderá propoñer para o nomeamento un número maior de aspirantes que prazas convocadas. Se se producise algunha vacante nas prazas ofertadas durante a vixencia do nomeamento, serán chamados aqueles aspirantes que superasen as probas de oposición por orde de puntuación, sempre que reunisen os requisitos da convocatoria. BASE DÉCIMO PRIMEIRA. NOMEAMENTO E TOMA DE POSESIÓN Os interesados deberán presentar no prazo de sete días naturais dende a publicación da proposta de nomeamento do tribunal: 1 Informe de recoñecemento médico polos servizos do Concello, que acredite non padecer enfermidade ou defecto físico nin psíquico que impida o desempeño das correspondentes funcións.2 Fotocopia compulsada do título académico.3 Fotocopia compulsada do DNI.4 Fotocopia compulsada do permiso de condución clase B.5 Declaración xurada de non estar incurso en causa de incompatibilidade e de non estar inhabilitado para o exercicio de funcións públicas.6 Declaración xurada comprometéndose a manter en vigor o permiso de condución clase B. O Alcalde-Presidente nomeará os candidatos propostos polo Tribunal unha vez presenten a correspondente documentación. O nomeamento deberá publicarse no Boletín Oficial da Provincia. O nomeamento notificaráselle ao interesado para que tome posesión no prazo máximo dunha semana. Se non se fai sen causa xustificada será declarado en situación de cesante. Previamente deberá prometer ou xurar o cargo na forma establecida no artigo 1 do Real Decreto 707/1979, de 5 de abril. BASE DÉCIMO SEGUNDA. CREACIÓN DA BOLSA DE EMPREGO Crearase unha bolsa de emprego formada pola lista de aspirantes que logo de superar as probas da fase de oposición non obtivesen praza, ordenados de maior a menor puntuación. É condición inescusable para a pertenza á devandita bolsa o mantemento durante a vixencia desta dos requisitos relacionados na base quinta das presentes bases. Acudirase á devandita lista para a selección de traballadores, no caso de ser necesario proceder á substitución temporal dos titulares ou no seu caso dos substitutos dalgunha das prazas de funcionarios da Escala de Administración Xeral, subescala auxiliar do Concello de Oroso que se atopen en situación de servicio activo, exclusivamente por algúns dos seguintes motivos e duración: 1 Desfrute dalgunha das clases de licenzas, permisos e vacacións recollidos na lexislación da función pública, durante o tempo que duren estes. Unha vez detectada a situación de necesidade de cubrir temporalmente unha praza, o Alcalde-Presidente procederá ao chamamento sucesivo daqueles aspirantes por orde de lista, debendo os interesados manifestar o seu interese por escrito no prazo máximo improrrogable de dous días hábiles dende a notificación da oferta por parte do Concello, transcorrido o cal entenderase que renuncia e pasará ao seguinte da lista. A notificación practicarase exclusivamente mediante a publicación da oferta no taboleiro de anuncios e na páxina web do Concello, sen prexuízo de que se intente proceder a contactar co interesado vía telefónica polo menos por dúas veces en horas distintas, do cal quedará a debida constancia no expediente. No caso de manifestar o seleccionado o seu interese, deberá presentar a documentación relacionada na base anterior, se non o fixese anteriormente, no prazo indicado naquela. A renuncia, salvo que manifestase por escrito no prazo máximo dun (1) día hábil dende a notificación da oferta, ou á non presentación da aceptación da oferta e da documentación esixida en prazo implicará que o interesado pasará a ocupar o último lugar da lista. Os integrantes da bolsa poderán en calquera momento pedir a renuncia definitiva á integración nesta, mediante solicitude por escrito dirixida ao Alcalde-Presidente. A duración da bolsa de emprego terá unha validez de tres anos contados dende a publicación das presentes bases no Boletín Oficial da Provincia da Coruña, ou, no seu defecto, ata que todos os interesados que figuren nela non manifesten interese nunha oferta de substitución concreta. BASE DÉCIMO TERCEIRA. RECURSOS. Contra a resolución de alcaldía que aprobe as presentes bases, que pon fin á vía administrativa, poderase interpoñer un recurso contencioso-administrativo ante os Xulgados do Contencioso Administrativo, no prazo de dous meses contados dende o día seguinte ao da publicación do anuncio do proceso selectivo no Boletín Oficial da Provincia da Coruña, segundo o art.46.1 da Lei 29/1998 de 13 de xullo da xurisdicción contencioso-administrativa. Así mesmo poderase interpoñer un recurso potestativo de reposición ante o Alcalde-Presidente, no prazo dun mes contado a partir do día seguinte ao da publicación do anuncio do proceso selectivo no Boletín Oficial da Provincia da Coruña (artigos 116, 117 e 48 da Lei 30/92, de 26 de novembro, de réxime xurídico das Administracións públicas e do procedemento administrativo común). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 116 da Lei 30/92, de 26 de novembro, de réxime xurídico das Administracións públicas e do procedemento administrativo común). ANEXO I MODELO DE SOLICITUDE D/ D.ª.,. con DNI número., e domicilio, para os efectos de notificación, en.,. C. P., teléfono. Expón: Que desexa participar no concurso-oposición convocado para a provisión do posto de auxiliar administrativo como funcionario interino, de acordo coas bases da convocatoria aprobadas por Resolución da Alcaldía do 09/11/2010, así coma a súa inclusión na bolsa de traballo prevista nas mesmas. Para tal efecto fai constar: - Que reúne todos e cada un dos requisitos esixidos na base quinta da convocatoria e coñece e acepta incondicionalmente as bases da convocatoria. - Que achega coa presente solicitude os méritos e a documentación xustificativa para a súa estimación. Solicita: Ser admitida/o a participar no referido concurso.,., de. 2010. Asinado Documentación que achega: ANEXO II TEMARIO Tema 1. A Constitución Española de 1978. Estrutura e principios xerais. Dereitos e deberes fundamentais dos españois. A súa garantía e suspensión. O Tribunal Constitucional. A reforma da Constitución. Tema 2.- A Organización do Estado na Constitución: organización institucional ou política e organización territorial. O estatuto de autonomía de Galicia. Tema 3. O administrado: Concepto, capacidade, representación e dereitos. As fases do procedemento administrativo na Lei 30/1992: iniciación, ordenación, instrución e terminación. A obriga de resolver e o réxime do silencio administrativo. Tema 4. O acto administrativo: concepto, clases e elementos. Motivación e forma. A notificación: contido, prazo e práctica. A notificación defectuosa. A publicación. A aprobación por outra Administración. A demora e retroactividade da eficacia. Tema 5. Eficacia dos actos administrativos. Executividade e execución forzosa. Suspensión. Validez e invalidez do acto administrativo. Supostos de nulidade de pleno dereito e anulabilidade. Validación, conservación e conversión. Tema 6. Revisión dos actos administrativos. Revisión de oficio. Os recursos administrativos: principios xerais. O recurso de alzada. O recurso potestativo de reposición. O recurso extraordinario de revisión. As reclamacións administrativas previas ao exercicio de accións civís e laborais. Procedementos substitutivos dos recursos administrativos: conciliación, mediación e arbitraxe. Tema 7. A coacción administrativa: o principio de autotutela executiva. A execución forzosa dos actos administrativos: os seus medios e principios de utilización. A coacción administrativa directa. A vía de feito. Tema 8. A potestade sancionadora: concepto e significado. Principios do exercicio da potestade sancionadora. O procedemento sancionador e as súas garantías. Medidas sancionadoras administrativas. Especial referencia á potestade sancionadora local. Tema 9. A responsabilidade patrimonial da Administración Pública. Os presupostos da responsabilidade. Danos resarcibles. A acción e o procedemento administrativo en materia de responsabilidade. A responsabilidade patrimonial das autoridades e persoal ao servizo das Administracións públicas. Tema 10. Réxime xurídico dos contratos das Administracións públicas: administrativos típicos, especiais e privados. Requisitos dos contratos. Distribución de competencias de contratación na administración local. Aspectos principais da regulación dos principais contratos administrativos típicos. Tema 11. As fontes do Dereito Local. A Administración Local na Constitución. O principio de Autonomía Local: significado, contido e límites. A potestade regulamentaria das entidades locais: Regulamentos e Ordenanzas. Procedemento de elaboración. O Regulamento orgánico. Os Bandos. Tema 12. O Municipio: Concepto e elementos. A organización municipal. Órganos necesarios e competencias: O Alcalde, Tenentes de Alcalde, o Pleno e a Xunta de Goberno Local. Órganos complementarios: Comisións Informativas e outros órganos. Tema 13. Especialidades do procedemento administrativo local. O Rexistro de Entrada e Saída de Documentos: requisitos na presentación de documentos. Comunicacións e notificacións. Tema 14. Funcionamento dos órganos colexiados locais: réxime de sesións e acordos. Actas e certificacións de acordos. As resolucións do Presidente da Corporación. Tema 15. O patrimonio das entidades locais. Bens de dominio público e bens patrimoniais: concepto, natureza e elementos. Utilización: especial referencia a licenza e concesión. Prerrogativas e potestades das entidades locais en relación cos seus bens. Os bens comunais. O inventario. Tema 16. O persoal ao servizo das Corporacións Locais: Clases e réxime xurídico. Réxime xurídico do persoal funcionario das Entidades Locais: dereitos, deberes, réxime disciplinario. Tema 17. Situacións administrativas dos funcionarios públicos. Dereitos económicos e seguridade social. Réxime de incompatibilidades. Tema 18. As Facendas Locais: réxime xurídico. Clasificación dos ingresos. Os impostos locais: clases e réxime xurídico. Tema 19. Taxas e contribucións especiais. Os prezos públicos. As ordenanzas fiscais. Tema 20. Intervención administrativa na edificación ou uso do solo. A licenza urbanística: actos suxeitos, natureza e réxime xurídico. Clases de licenzas urbanísticas. As licenzas de actividades molestas, insalubres e perigosas. SEGUNDO. PUBLICAR estas bases no Taboleiro de Edictos do Concello e no Boletín Oficial da Provincia”. A data de publicación no Boletín Oficial da Provincia da Coruña do anuncio da convocatoria, servirá como data para o computo do prazo para a presentación de instancias. Oroso, 10 de novembro de 2010 O alcalde, Manuel Mirás Franqueira.